অথচ, অবসাদের চিকিৎসা করাতে গিয়ে শেষ পর্যন্ত প্রাণ হারাতে হল রণদীপ বসুকে৷ এই ঘটনায় এক ডাক্তার এবং সল্টলেকের বেসরকারি ওই চিকিৎসাকেন্দ্রের নামে পুলিশে অভিযোগ দায়ের করেছেন পরিজনরা৷ আগে বেসরকারি সংস্থায় চাকরি করতেন রণদীপ বসু৷ পরে, তিনি ব্যবসার চেষ্টাও করেছিলেন৷ হরিনাভির বাসিন্দা মৃত এই যুবকের বাবা আলিপুর পুলিশ কোর্টের সিনিয়র অ্যাডভোকেট প্রদীপকুমার বসু৷ তাঁরই অধীনে রয়েছেন শর্মিলা নাথ৷ তিনি বলেন, ‘‘কয়েক বছর আগে রণদীপের বিয়ে হলেও, আইন অনুযায়ী সেটা বাতিল হিসেবে গণ্য হয়৷ তার পর থেকে ওর অবসাদের সমস্যা দেখা দেয়৷ সল্টলেকের ইউএমএ নলিনী মেরি ক্লিনিক অ্যান্ড রিসার্চ ইনস্টিটিউটে ভর্তি করানোর আগেও ওর চিকিৎসা চলছিল৷’’